
SAKSLISTE

Sak 28/04
Godkjenning av referat fra møte 02.11.04



Godkjent.

Sak 29/04
Orientering fra arbeidsgruppe 9 – Kvalitetssystemet. Informasjon om studier 


Hanne R. Er medlem av arbeidsgruppe 9.  Hun refererte at skolens ulike dokumenter/informasjon primært skal publiseres på internett.  Herfra tas det utskrifter til det en ønsker å distribuere å papir.


For å lykkes med disse intensjonene mente utvalget at strukturen på WEB-sidene må være god, kanskje til og med bedre enn i dag.  Ved avdeling  helse- og sosialfag bør det blir færre som gis rettigheter til å publisere sider på internett.  IGH-gruppa bør være den ”enheten” som har hovedansvar for publisering på nettsidene.

Sak 30/04
Status – Trådløst nettverk 

Turid S. sa at en basestasjon vil koste ca. kr 2500,-, og at det vil bli avsatt penger til fire basestasjoner. 

Bærbare  PC-er må utstyres med et nettverkskort til ca. kr 400,-.  Dette bekostes av de som selv ønsker denne muligheten.

Utvalget drøftet hvor basestasjonene bør monteres.  Sindre opplyste at så lenge en ”kan se” basestasjonen vil det være dekning.  Det innebærer at plassering i kantina trolig vil gi dekning i det meste av biblioteket, fordi disse radiobølgene går gjennom vinduer. Bølgene stoppes for øvrig av tykke murvegger.

Studentene vil prioritere kantina og øvingsrommene  i H-2xx

Lesesal i N-bygget bør vurderes å bli et ”data-grupperom”.  Det var forståelse for at rom som i dag blir lite brukt (N-lesesal) kan bli et godt rom dersom det åpnes for trådløst nettverk på slike stedene.

Ledergruppen tar en avgjørelse på hvor basestasjonene bør plasseres (evnt etter råd fra IT/andre sakkyndige) og utarbeider fremdrift på bakgrunn av  dette.  Utvalget mente at 

· kantine

· øvingsrom

· N-lesesal 

· enkelte møterom

er aktuelle punkter for basestasjoner.

Sak 31/04
Status – Årshjul – vedr. tidspunkt for og organisering  av IKT-opplæring for førsteårs-studenter 


Årsplanen er ikke ferdig, men Felleskurs A vil gå fra uke 37 og vare i 4 uker, eller starte i uke 38 og strekke seg over 3 uker.


Dataopplæringen har ingen faglig plass innenfor Felleskurs A.  Det som er viktig er at disse timene med dataopplæring ikke strykes.


Plasseringen av timene avhenger av når brukernavn/passord kan deles ut.  Utvalget mener at det må rettes en henvendelse til Fellesadministrasjonen  og/eller IT-drift om det er mulig å kvittere for og å få brukernavn/passord når en bekrefter at en tar i mot studieplassen.


Siden dette må være felles ordning for hele høgskolen, retter ledelsen en slik henvendelse ”oppover” i systemet.

Sak 32/04
Status fra IT-drift v/ Sindre Helvik

Sindre H. orienterte om feil i Halden denne morgenen.  Arbeidet med å lokalisere og utbedre slike akutt oppståtte feil hemmes av at mange ringer samtidig.

Datarom ved biblioteket får nye maskiner.

Windows XP er klar til å installeres.  Siden denne versjonen er noe ustabil vil installeringen skje over tid.

Noen få nye studentkort har feil i chipen.  Disse kortene byttes ut, samtidig som Sindre forsøker å finne hva som er feilen.

Sak 33/04
Status fra IGH-gruppa v/John Skau

Utsatt.

Sak 37/04
Word-opplæring inkl. håndtering av referanser (for eksempel RefWorks)
Et slikt kurs/opplæring bør gis i forbindelse med et skriftlig arbeid.  Liv-Berit foreslo at denne underivsningen/ opplæringen  må innarbeides i de enkelte studieplaner slik at studieretningene pålegges å gjennomføre slike kurs   

Det sendes en henvendelse fra IKT-utvalget til studielederen om at dette legges inn i studieplanen.

Retningslinjene for skriftelige arbeider bør forenkles, både i forhold til de generelle krav som settes til vitenskapelige arbeider, men også i forhold til standarder som ligger i Word.

HUSK-utvalget anmodes  å se nærmere på disse retningslinjene med tanke på forenkling.

Sak 38/04
Eventuelt

 Ingen saker.

Referent: John Skau

